Ritratti: muntaġġ / provduti minn Chan Vella  Il-kompożitur u preżentatur tal-programm Maltin Biss fuq Radju Malta Chan Vella lbieraħ iċċelebra 13-il sena miżżewweġ mal-kantanta Alexia Schembri. Huma żżewġu fil-Katidral tal-Mdina fis-26 ta' Lulju tal-2008. Kienet il-mużika li laqqgħathom flimkien. Dan ġara fis-sena 2000 grazzi għal Glen Vella u kien waqt il-festival Żgħażagħ 2000 li sar f'Buġibba li huma ltaqgħu għall-darba. "L-ironija tal-ħajja kienet li konna noqgħodu ftit kantunieri il-bogħod minn xulxin. Konna wkoll fl-istess skola u qatt ma ltqajna. Kif jgħidu l-Ingliżi kienet love at first sight għax tmien snin wara rbatna l-għoqda flimkien," irrakkonta Chan Vella ma' newsbook.com.mt . Chan qalilna wkoll li l-jum tat-tieġ hija "ġurnata li ma ninsew qatt u li kieku nistgħu inreġġgħu lura l-arloġġ nerġgħu immorru għall-jum it-tieg tagħna. "13-il sena miżżewġin u magħhom 8 snin għarrajjes. Nistgħu ngħidu li għaddejna minn kollox. Dħaqna u bkejna flimkien. Ħdimna u produċejna diversi kanzunetti flimkien. Insomma kollox ma kollox nirringrazzjaw lill-Mulej ta' dawn is-snin kollha flimkien," temm jgħidilha Chan. Ritratt: Facebook: Chan Alexia Vella Schembri Nawguraw lil Chan u lil Alexia l-isbaħ xewqat għall-anniversarju tgħhom u għal aktar snin ta' mħabba, rispett u mużika.